
Maatietopalvelu
Kyselyvastaus
Asiakirjan tunnus: KT1410
Päivämäärä: 22.9.2026
Julkisuus: Julkinen

Iran / Varusmiespalvelus vankilassa
Iran / Military service as a conscript in prisons

Kysymykset
1. Millaisia tehtäviä asepalvelusta vankiloissa suorittaville varusmiehille kuuluu?
2. Voiko tehtävistä tai palveluksesta kieltäytyä tai anoa siirtoa muihin tehtäviin?
3. Onko raportoitu tapauksia, joissa vankilavarusmiehet ovat syyllistyneet vakaviin oikeudenloukkauksiin tai heihin itseensä on kohdistunut oikeudenloukkauksia?
Questions
1. What kinds of duties are assigned to conscripts performing their military service in prisons?
2. Can conscripts refuse to serve in a prison, or apply for a transfer to other duties?
3. Have there been any reported cases in which conscripts serving in prions have committed serious infringements, or in which their own rights have been violated?

[bookmark: _Hlk129259295]Millaisia tehtäviä asepalvelusta vankiloissa suorittaville varusmiehille kuuluu?
Asepalveluksen voi suorittaa palvelemalla muun muassa Iranin armeijassa (Artesh), vallankumouskaartissa, poliisissa, puolustusministeriössä, oikeusministeriön turvallisuusjoukoissa, luonnonsuojeluvirastossa ja paikallishallinnossa.[footnoteRef:1] Useiden lähteiden mukaan myös vankiloissa palvelee varusmiehiä.[footnoteRef:2] Esimerkiksi Teheranin Evinin vankilaan kesäkuussa 2025 tehdyssä iskussa kuoli 13 varusmiestä, jotka olivat suorittamassa palvelustaan vartiointi- tai hallintotehtävissä.[footnoteRef:3] [1:  BFA Staatendokumentation 12.2.2026.]  [2:  Amnesty International 22.7.2025; CHRI 23.6.2025; Iran [15.3.2021]: IranWire 3.6.2016.]  [3:  Amnesty International 22.7.2025; CHRI 23.6.2025.] 

IranWire -uutissivuston maaliskuussa 2021 julkaisema artikkeli käsittelee laajasti varusmiesten tehtäviä vankiloissa. Palvelustaan suorittavien tehtäviin voi kuulua muun muassa uusien vankien vastaanotto ja rekisteröinti, vartiointitehtävät, vankien ja heidän omaisuutensa tarkastukset, järjestyksen ylläpitäminen levottomuustilanteissa ja vankien kuljetukset sairaaloihin ja tuomioistuimiin, ja vartiointi näissä.[footnoteRef:4] [4:  IranWire [25.3.2021]. ] 

Iran Wire on raportoinut vankiloissa palvelustaan suorittavista varusmiehistä myös vuonna 2016. Artikkelissa haastatellun varusmiehen mukaan tehtäviin kuuluu samanlaisia vartiointi- ja kuljetustehtäviä ja lisäksi huolto- ja avustavia tehtäviä.[footnoteRef:5] [5:  IranWire 3.6.2016.] 

Voiko tehtävistä tai palveluksesta kieltäytyä tai anoa siirtoa muihin tehtäviin?
Asevelvolliset eivät yleensä itse pysty vaikuttamaan tehtäväänsä tai palveluspaikkaansa, vaan sijoitus perustuu viranomaisen määräykseen.[footnoteRef:6] Palveluspaikkaan voi kuitenkin vaikuttaa esimerkiksi siviilisääty (naimisissa olevat saatetaan sijoittaa kotipaikkakunnilleen) ja henkilön koulutustaso.[footnoteRef:7] Esimerkiksi maisterin tutkinnon suorittaneet sijoitetaan yleensä toimistopalvelutehtäviin.[footnoteRef:8] Vastaavasti vallankumouskaartiin sijoitettavista sotilaista 70 % on palvellut aiemmin vapaaehtoisena Basij-joukoissa, mutta palvelukseen saatetaan sijoittaa myös muita varusmiehiä.[footnoteRef:9] Kanadan maahanmuuttoviranomaisen haastattelemien asiantuntijoiden mukaan palveluspaikkaan voi vaikuttaa myös, jos on ”etuoikeutetussa asemassa” tai omaa verkostoja. Valintaprosessiin liittyy myös korruptiota ja lahjontaa. On olemassa juridinen mahdollisuus valittaa sijoituspäätöksestä, mutta tämä on hankalaa ja voi johtaa poliittisen painostuksen kohteeksi joutumiseen tai rangaistuksenomaiseen sijoittamiseen ei-toivottuun palveluspaikkaan.[footnoteRef:10] [6:  Heyva Group [päiväämätön]; Raimand [päiväämätön]; DFAT 7.2023, s. 31; IRB 19.12.2022.]  [7:  Heyva Group [päiväämätön]; Raimand [päiväämätön].]  [8:  DFAT 7.2023, s. 32.]  [9:  FP 30.1.2023.]  [10:  IRB 19.2.2022.] 

IranWiren mukaan melkein kaikki vankiloissa palvelevat varusmiehet ovat kotoisin syrjäalueiden kylistä ja kaupungeista. Vankilapalvelus yhdistetään artikkelissa siihen, että näiltä alueilta kotoisin olevilla asevelvollisilla ei ole tarvittavia suhteita paremman palveluspaikan saamiseen.[footnoteRef:11] [11:  IranWire [25.3.2021].] 

Asevoimien rikoslain (38 §) mukaan sotilas, joka jättää toimeenpanematta hänelle annetun käskyn, voidaan tuomita kahdesta kuukaudesta yhteen vuoteen pituiseen vankeusrangaistukseen, ellei tapausta pidetä pelkästään kurinpidollisena rikkomuksena. Sotatilanteessa tai poikkeusoloissa sekä vastarinnaksi katsotusta toiminnasta rangaistukset ovat ankarammat, enimmillään 15 vuotta vankeutta.[footnoteRef:12]  [12:  Iran 2003. ] 

Onko raportoitu tapauksia, joissa vankilavarusmiehet ovat syyllistyneet vakaviin oikeudenloukkauksiin tai heihin itseensä on kohdistunut oikeudenloukkauksia?
Varusmiesten tekemät oikeudenloukkaukset
Yleisellä tasolla Iranin vankila- ja turvallisuusviranomaiset ovat syyllistyneet moniin oikeudenloukkauksiin. Raportoinnissa ei kuitenkaan yleensä eritellä ovatko oikeudenloukkauksia toteuttaneet sotilaat varusmiehiä vai vakinaista henkilökuntaa.
IranWiren mukaan varusmiehillä on oikeus voimatoimiin ja tarvittaessa myös ampuma-aseen käyttöön. Artikkelissa kerrotaan muun muassa helmikuussa 2021 tapahtuneesta välikohtauksessa, jossa varusmies oli ampunut pakenemista yrittänyttä kahta vankia, joista toinen kuoli ja toinen haavoittui. Levottomuustilanteissa varusmiehillä on oikeus käyttää patukkaa, riisua vangeilta vaatteet tarkastusta varten ja siirtää eristysselliin. Varusmiehet saattavat osallistua myös turvallisuusriskiksi katsottujen uusien vankien ja mielenosoituksissa pidätettyjen vastaanottamiseen, ja haastatellun varusmiehen mukaan näissä tilanteessa saapuvat vangit kulkevat varusmiesten muodostaman käytävän läpi ja heitä lyödään patukoilla.[footnoteRef:13] [13:  IranWire [25.3.2021]. ] 

Useat, eri ajankohtina IranWiren haastattelemat varusmiehet kertoivat, että he ovat joutuneet todistamaan vankiloissa toimeenpantuja teloituksia.[footnoteRef:14] Yhdessä IranWiren vuonna 2016 julkaisemassa artikkelissa haastatellaan iranilaisessa vankilassa asevelvollisuutensa suorittanutta henkilöä, joka oli palveluksensa aikana määrätty osallistumaan kuolemantuomittujen teloitusten toimeenpanoon. Teloituksia oli palveluksen aikana 15, ja tehtäviin kuului muun muassa tuomitun saattaminen hirttolavalle ja joissakin tapauksissa jakkaran poistaminen tuomitun jalkojen alta. Artikkelissa ei mainita kuinka yleistä on, että varusmiehet osallistuvat teloitusten toimeenpanoon.[footnoteRef:15] Tällä hetkellä käytettävissä olevista lähteistä ei ole löydettävissä muita esimerkkejä, joissa olisi raportoitu vankiloissa palvelevien varusmiesten osallistuneen teloituksiin toimeenpanijan roolissa. [14:  IranWire [25.3.2021]; IranWire 3.6.2016; IranWire [25.3.2016].]  [15:  IranWire [25.3.2016].] 

Oikeudenloukkaukset varusmiehiä kohtaan
Yleisellä tasolla varusmiesten palvelusolosuhteita kutsutaan hyvin rankoiksi, etenkin syrjäisillä alueilla, mutta varusmiesten kokemukset vaihtelevat sen palveluspaikan ja tehtävän mukaan.[footnoteRef:16] IranWiressä kuvatun mukaan vankilavarusmiesten palveluspäivät ovat pitkiä, eikä niiden aikana ole aina mahdollisuutta taukoon tai ruokailuun, ja palvelusolosuhteita kuvataan ”ahdistaviksi”.[footnoteRef:17] Käytettävissä olevista lähteistä ei ole löydettävissä yksilöityä raportointia mahdollisista oikeudenloukkauksista. [16:  DFAT 24.7.2023, s. 31.]  [17:  IranWire 3.6.2016.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

